# Handleplan på baggrund af tilsyn

Da vi ingen bemærkninger har fået ved vores tilsyn i 2023, har vi selv valgt nedenstående indsats, som vil løbe igennem 2024. Kickstartes på p-møde 1/2-24.

## Pædagogisk udfordring

**Hvordan bruger vi de fysiske rammer?**

* Hvordan bidrager de fysiske rammer, både ude og inde, til den pædagogiske praksis?
	+ Dette både værende stuerne men også gangarealer samt motorikrum.
	+ OBS på, at de fysiske rammer ikke er statiske.
* Er der muligheder vi ikke benytter os af?
	+ Det kunne være manglende motoriske udfordringer på stuerne.
* Er vi bevidste om de værdier rummende afspejler?
* Bruger vi rummende for traditionelt?

## Målet

Målet er at skabe bevidsthed omkring indretning af institutionen, og de muligheder det giver for det pædagogiske arbejde. Dette særligt med fokus på sansemotorik og bevægelse.

## Metode

Processen vil være synlig på de næste par p-møder, med temaer som ”sansemotorik i Hvidtjørnen”, ”genbesøg af vores værdier – med tanke på bevægelse og sanser”, samt løbende evaluering.

## Tiltag

* Et kig på de fysiske rammer – **p-møde d.5/3-24**
* Invitation af fysioterapeut til oplæg omkring sansemotorik – **p-møde d.8/4-24**
* Re-certificering som idrætsinstitution – **ikke fastlagt endnu**
* Proces på p-møde omkring værdier – **p-møde d.15/5-24**
* Hvad end evalueringen giver af nye muligheder og blikke – **p-møde d.15/5-24**

## Evaluering

Vores evaluering vil være tredelt, ifht. målgruppe samt tilgang.

1. Forældrene vil modtage et spørgeskema
2. Børnene vil få mulighed for at tage billeder af deres hverdag, og på baggrund af det laves der børneinterviews
3. Pædagogerne vil videofilme hinanden.